
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 15P/26/2026 8726200782 08. 04. 2026 JUDr. Dagmar Soliarová ECLI:SK:OSPP:2026:8726200782.2
Uznesenie Okresný súd Poprad v právnej veci starostlivosti súdu o mal. dieťa: A. B., nar. XX.XX.XXXX, bytom ako matka, dieťa zastúpené Úradom práce, sociálnych vecí a rodiny Poprad pre toto konanie, dieťa rodičov: matka: C. B., nar. XX.XX.XXXX, bytom D. XXX/X, E. a otec: neuvedený, v konaní o návrhu starej matky: F. B., nar. XX.XX.XXXX, bytom D. XXX/X, E., o zverenie mal. dieťaťa do náhradnej osobnej starostlivosti, takto rozhodol: I. Súd konanie z a s t a v u j e . II. Žiaden z účastníkov n e m á n á r o k na náhradu trov konania. odôvodnenie: 1. Navrhovateľka podala na tunajšom súde dňa 25.02.2026 návrh na zverenie mal. dieťaťa do jej náhradnej osobnej starostlivosti. 2. Na pojednávaní dňa 08.04.2026 zobrala navrhovateľka svoj návrh v celom rozsahu späť a žiadala konanie zastaviť. 3. Matka mal. dieťaťa spolu s kolíznym opatrovníkom na pojednávaní súhlasili so späťvzatím návrhu a zastavením konania. 4. Podľa § 29 ods. 1 zákona č. 161/2015 Z. z. Civilný mimosporový poriadok (ďalej len "CMP") navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. 5. Podľa § 52 CMP žiaden z účastníkov nemá nárok na náhradu trov konania, ak tento zákon neustanovuje inak. 6. Na základe citovaných ustanovení a na základe dispozitívneho úkonu navrhovateľky súd konanie v celom rozsahu zastavil. O trovách konania súd rozhodol v zmysle § 52 CMP. Poučenie: Proti tomuto uzneseniu je možné podať odvolanie do 15 dní od jeho doručenia na tomto súde ku Krajskému súdu v Prešove. V odvolaní sa popri všeobecných náležitostiach podania (§ 127 CSP) uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie
dôvody) a čoho sa odvolateľ domáha (odvolací návrh). Rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolania.

